Током 9. и 10. века Грчка трпи нападе Сарацена. Они 820-тих година освајају Крит и успостављају Критски емират. Бугарски цар Симеон је у својим походима допирао до самог Пелопонеза. Могуће да је разорио престоницу Тебу. Сараценска претња отклоњена је у 10. веку. Резултат византијско-арапских ратова јесте поновно освајање Крита 961. године. Бугарска претња обновљена је током владавине цара Самуила који је 986. године напао Тесалију. До пораза на Спрехију 997. године Самуило је предузимао неколико похода на Хеладу.